Petar Nakić

**Petar Nakić** (selo Bulić kod Benkovca, 16. april 1694. - Conegliano, 16. april 1769.) puno poznatiji po svom talijaniziranom imenu i prezimenu **Pietro Nachini** (zvan i ; Pietro *Nanchini*, *Nachich*, *Nachich*, *Nanchini*) bio je poznati venecijanski graditelj orgulja.
## Biografija
**Petar Nakić** bio je sin siromašnih roditelja Jure i Doroteje Nakić, na poticaj oca ušao je u franjevački samostan u Šibeniku sa 17. godina, 1713. se zaredio i dobio ime Pavao. U šibenskom samostanu je završio studij filozofije 1716., nakon toga studirao je teologiju u Veneciji u franjevačkom samostanu San Francesco della Vigna. Tokom studija puno vremena provodio u orguljarskoj radionici Giovannija Battiste Piaggia, to ga je toliko interesiralo i da je ubrzo je i sam započeo popravljati i graditi orgulje. Njegov prvi poznati rad su orgulje iz 1722. za *Crkvu Carmine* u mjestu Lugo di Romagna (Provincija Ravena). U to vrijeme je surađivao sa drugim tadašnjim venecijanskim graditeljima orgulja Pierantonijem i Pescettijem, tako da je do 1729. sastavio i instalirao već osam orgulja, i stekao glas stručnjaka. Zbog orgulja, je izašao iz franjevačkog reda i u Veneciji otvorio vlastitu radionicu za njihovu izradu, one su upravo tad postale **en vogue** instrument barokne crkvene muzike, njih je svaka crkva koja drži do sebe htjela imati. *Bottega Nachini* je na svom vrhuncu bila prava manufaktura, pretpostavlja se da je u njoj izrađeno oko 350 do 500 orgulja, različitih dimenzija, njen najpoznatiji rad su velike orgulje u crkvi sv. Justine (San Giustina) u Padovi (1734.), stradale u požaru. *Bottega Nachini* je djelovala na prostoru cijele Mletačke republike, od Venecije do Boke Kotorske, i po susjednim državama. zna se da je po Dalmaciji izradio i postavio 12 orgulja od kojih su do danas sačuvane 3, u crkvi *Gospe od Karmena* u Nerežišću na otoku Braču (1753.), u *[[Rab|Rapskoj]] katedrali* (1756.) i u samostanskoj crkvi *sv. Frane* u Šibeniku (1762.) - jedine na kojima nije vršena nikakava restauracija.

*Bottega Nachini* odgojila je i brojne učenike, od kojih su najpoznatiji Francesco Dacci, Gaetano Callida i i Franc Ksaver Križman, koji je objedinio sve najbolje karakteristike nakićevih orgulja s novim tipom orgulja koje su se tad počele graditi po Austriji.

### Karakteristike Nakićevih orgulja

*Nakić* je bio osnivač venecijanske škole graditelja orgulja u 18. vijeku, čiji je najpoznatiji kasniji eksponent bio njegov učenik Gaetano Callida. On je napustio iskustvenu metodu kod izgrade orgulja, na koju su se dotad isključivo oslanjali njegovi predhodnici, već se više oslanjao na zakone matematike, akustike i strojarstva, što je sve imao prilike naučiti u mladosti. *Nakić* je uveo nekoliko inovacija u konstrukciju crkvenih orgulja, kao što su pojednostavljenje sistema mehaničkog prijenosa i počeo ugrađivati u svoje instrumente polugu *tiratutti* (koja je u upotrebi i danas) koja se koristi za umetanje svih registara odjednom, to je njegov najpoznatiji izum. U njegovo vrijeme njegove orgulje postale su standardni tip venecijanskih baroknih orgulja, i zamjenile predhodni standard koji je postavio Eugenio Gasparini.

U spomen na njega na održava se ljetna orguljaška škola na Rabu, koja nosi njegovo ime.

## Nepotpuna lista orgulja koje je napravio Petar Nakić i njegova radionica

## Bibliografia
* Simeone Gliubich, *Dizionario biografico degli uomini illustri della Dalmazia*, Vienna-Zara 1856 (rist. anast., Bologna, Forni, 1974), p.&nbsp;222.
* Petar Kolendić, *Mesto i godina rodjenja don Petra Nakića* [Luogo e anno di nascita di don Pietro Nakić], in «Prilozi za književnost, jezik, istoriju i folklor», Beograd, I (1921), str. 34-35.
* Renato Lunelli, *Contributi dalmatini e sloveni alla rinascita e alla diffusione dell'arte organaria veneziana settecentesca*, in «Archivio Veneto», s. 6a, XXX (1942), str. 194-213.
* Antonio Garbelotto, *Pietro Nachini organaro veneto*, Bologna, A.M.I.S., 1993.
* Loris Stella, *L'organo di Pietro Nacchini della Pieve di San Giorgio al Tagliamento*, ed. Parrocchia di San Giorgio al Tagliamento, 1995.
* Emin Armano, *Don Petar Nakić (Pietro Nacchini) utemeljitelj mletačko-dalmatinske graditeljske škole orgulja*, Bulić 1998 (Biblioteka "Ravnokotarski Cvit", Knjiga broj 5). 

## Izvori

## Vanjske veze
* ''Don Petar Nakić - (Pietro Nacchini)''